Skaržyskas-Kamena
Skaržyskas-Kamena (lenk. Skarżysko-Kamienna) – miestas vidurio rytų Lenkijoje, Švento Kryžiaus vaivadijoje, apie 34 km į šiaurės rytus nuo vaivadijos sostinės Kelcų. Administracinis apskrities (Powiat skarżyski) centras, įsikūręs prie Kamenos (Kamienna) upės. Turi apie 49 tūkst. gyv. Iki 1928 m. miestas vadinosi Kamena. Neformaliai vartojama pirmoji pavadinimo dalis – Skaržyskas. Miestas yra svarbus geležinkelio mazgas. Pro čia praeina geležinkeliai Sandomieras–Koliuškai (Sandomierz, Koluszki) ir Krokuva–Varšuva.